เพื่อนต้องห้าม

เพื่อนต้องห้าม () เป็นละครชุดที่ออกอากาศในปี พ.ศ. 2566 นำแสดงโดย คณพันธ์ ปุ้ยตระกูล ธนวัฒน์ รัตนกิจไพศาล จิรัชพงศ์ ศรีแสง กษิดิ์เดช ปลูกผล ตรัย นิ่มทวัฒน์ ภาคิน คุณาอนุวิทย์ และภาสิดี เพชรสุธี

ลพครชุดนี้กำกับโดย ภิญญา จู่คำศรี และ ทิชากร ภูเขาทอง ผลิตโดย จีเอ็มเอ็มทีวี ละครชุดนี้เป็นหนึ่งใน 19 ละครที่จีเอ็มเอ็มทีวีเปิดตัวในงาน "GMMTV 2023 : DIVERSELY YOURS" ในวันที่ 23 พฤศจิกายน 2565  ละครชุดนี้เริ่มออกอากาศเมื่อวันที่ 12 สิงหาคม 2566 และสิ้นสุดการออกอากาศในวันที่ 28 ตุลาคม 2566 โดยมีการออกอากาศบนแพลตฟอร์มออนไลน์ได้ทางวันดี

เรื่องย่อ 
เมื่อแอลกอฮอล์ นิโคติน ฟีโรโมน แสงสี และเสียงเพลง เป็นตัวนำพาให้พวกเขา แซน (เฟิร์ส คณพันธ์), เรย์ (ข้าวตัง ธนวัฒน์), ท็อป (ฟอส จิรัชพงศ์), มิว (บุ๊ค กษิดิ์เดช), บอสตัน (นีโอ ตรัย), นิค (มาร์ค ภาคิน) ได้เจอกับความสัมพันธ์ที่มีทั้งความรัก ความร้อนแรง และความลับ ที่กำลังจะกลายเป็นจุดแตกหักของคำว่าเพื่อน และสุดท้ายมาลุ้นว่าความสัมพันธ์ เพื่อน ที่ข้ามเส้นจนกลายเป็น เพื่อนต้องห้าม จะลงเอยอย่างไร

นักแสดง

นักแสดงหลัก 

 คณพันธ์ ปุ้ยตระกูล (เฟิร์ส) รับบท แซน
 ธนวัฒน์ รัตนกิจไพศาล (ข้าวตัง) รับบท เรย์
 จิรัชพงศ์ ศรีแสง (ฟอส) รับบท ท็อป
 กษิดิ์เดช ปลูกผล (บุ๊ค) รับบท มิว
 ตรัย นิ่มทวัฒน์ (นีโอ) รับบท บอสตัน
 ภาคิน คุณาอนุวิทย์ (มาร์ค) รับบท นิค
 ภาสิดี เพชรสุธี (ลูกจัน) รับบท น้ำเชื่อม

นักแสดงสมทบ 
 พิชชาภรณ์ เกิดพันธุ์ (นนนี่) รับบท เอพริว
 กีรติ พวงมาลี (ไตเติ้ล) รับบท อะตอม
 วัชระ สุขชุม (เจนนี่) รับบท โย
 ธีรเดช วิถีพาณิชย์ (ธี) รับบท ปลั๊ก

นักแสดงรับเชิญ 
 สัตบุตร แลดิกี (เดรก) รับบท แก็ป
 พรหมพิริยะ ทองพุทธรักษ์ (ปาแปง) รับบท แดน
 สายฟ้า ตันธนา (ฟ้า) รับบท พ่อเรย์
 พิชญ์ศุภี พลอยนิลเพชร (เต้) รับบท แม่มิว
 วรัญญา แววสวัสดิ์ (บุ๊ค) รับบท แม่มิว
 คานธี วสุวิชย์กิต รับบท เกียรติศักดิ์ เกียรติกังวาล (พ่อบอสตัน)
 กาญจน์คณึง เนตรศรีทอง ดำรงค์สกุล (มีน) รับบท ทราย (แม่แซน)
 ธนวัฒน์ สิงห์เหนี่ยว (แม็กซ์) รับบท พ่อแซน